SNC รายได้พุ่ง! ดันกำไร Q2 โตทะลุ 195 ล้าน แจกปันผล 0.65 บ. XD 18 ส.ค.
SNC รายได้พุ่ง! ดันกำไรไตรมาส 2/65 โต 19% ทะลุ 195 ล้าน หนุน 6 เดือนแตะ 472 ล้าน โต 51% แจกปันผล 0.65 บ. XD 18 ส.ค. จ่าย 2 ก.ย.นี้
SNC รายได้พุ่ง! ดันกำไร Q2/65 โต 19% ทะลุ 195 ล้าน หนุน 6 เดือนแตะ 472 ล้าน โต 51% แจกปันผล 0.65 บ. XD 18 ส.ค.
5 ส.ค. 2565

บริษัท เอส เอ็น ซี ฟอร์เมอร์ จำกัด (มหาชน) หรือ SNC รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565

โดยผลการดำเนินงานเพิ่มขึ้นเนื่องจากรายได้รวมไตรมาส 2/65 อยู่ที่ 5,100 ล้านบาท เพิ่มขึ้นจากช่วงเดียวกันของปีก่อนอยู่ที่ 4,170 ล้านบาท  โดยส่วนใหญ่มาจากกลุ่มงาน OEM ที่มีรายได้เพิ่มขึ้น 926 ล้านบาท เนื่องจาก 1.คำสั่งซื้อเครื่องปรับอาสกาศเพิ่มขึ้น 2.คำสั่งซื้อฮีทปั๊มสำหรับเครื่องทำน้ำร้อนเพิ่มขึ้น และ 3) เงินบาทอ่อนค่าเมื่อเทียบกับปีก่อน
อีกทั้งมาจากกลุ่มงาน EA PART รายได้เพิ่มขึ้น 29 ล้านบาท เกิดจากการปรับราคาขายเพิ่มขึ้นตามราคาวัตถุดิบที่สูงขึ้น และจากยอดขายชิ้นส่วนเครื่องใช้ไฟฟ้าเพิ่มขึ้น
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 2565 ถึงวันที่ 30 มิ.ย. 2565 เป็นเงินสดในอัตราหุ้นละ 0.65 บาท กำหนดขึ้นเครื่องหมาย XD วันที่ 18 ส.ค. 2565 และกำหนดจ่ายเงินปันผลในวันที่ 2 ก.ย. 2565